Document ID: /roh_data/filtered/Billingualer_Corpus_interleaved-de-rm.jsonl.gz/1611

This is a text translated from German to Rumantsch Grischun.
Grosser Rat hält im Juni Auswärtssession in Poschiavo ab

Der Grosse Rat wird vom 15. bis 18. Juni 2009 eine Landsession in Poschiavo abhalten. Die Vorbereitungsarbeiten für diese Auswärtssession laufen derzeit auf Hochtouren. Die erste Session in Italienischbünden steht unter dem Motto ''Incontro - Inscunter - Begegnung".

Im vergangenen Juni hatte das Parlament auf Antrag der Präsidentenkonferenz Poschiavo als Austragungsort für eine Auswärtssession ausgewählt. Es ist dies die erste Session ''extra muros" des Kantonsparlaments in Italienischbünden. In der Vergangenheit fanden bereits Auswärtssessionen in Disentis, Davos und Landquart statt.

Die Landsession in Poschiavo dauert vier Tage, von Montag, 15. Juni, bis Donnerstag, 18. Juni. Getagt wird im Schulhaus Santa Maria in Poschiavo. Mit der Organisation der Session beauftragt worden ist das Ratssekretariat der Standeskanzlei. Derzeit laufen die Vorbereitungsarbeiten auf Hochtouren. Für die Beherbergung der Parlamentsmitglieder und das spezielle Rahmenprogramm während der Auswärtssession ist das Organisationskomitee der Gemeinde Poschiavo besorgt. Zudem muss die notwendige technische Infrastruktur vor Ort aufgebaut werden.

Vielfältiges Rahmenprogramm

Die Grossrätinnen und Grossräte sollen in Poschiavo die Gelegenheit erhalten, die Region und die Bevölkerung näher kennenzulernen. Das Motto der Auswärtssession lautet ''Incontro - Inscunter - Begegnung". Dazu hat die Gemeinde Poschiavo ein interessantes und vielfältiges kulturelles, sportliches und kulinarisches Rahmenprogramm zusammengestellt. Bereits die Anreise der Parlamentsmitglieder soll speziell sein. Geplant ist, dass die Grossrätinnen und Grossräte am Montag, 15. Juni, mit einem Sonderzug der Rhätischen Bahn von Pontresina nach Poschiavo anreisen. Um 13.00 Uhr steht der offizielle Empfang durch Gemeindevertreter am Bahnhof Poschiavo auf dem Programm. Nach einem Fussmarsch zum Schulgebäude Santa Maria beginnt um 14.30 Uhr die Session mit der Ansprache des Standespräsidenten.

Am Mittwochmorgen, 17. Juni, werden sich die vier Regionen Italienischbündens (Bregaglia, Calanca, Mesolcina und Poschiavo) dem Parlament im Ratssaal präsentieren. Am späten Mittwochnachmittag ist für die Parlamentarierinnen und Parlamentarier ein offizielles Rahmenprogramm mit kulturellen und wirtschaftlichen Besichtigungen vorgesehen. Zur Auswahl stehen dabei ein Besuch der Rätia Energie oder eine Besichtigung Poschiavos und der Casa Console. Am Abend findet ab 19 Uhr ein Apéro mit den geladenen Gästen und den Parlamentariern auf dem Schulgelände in Poschiavo statt. Danach werden die Grossrätinnen und Grossräte zum Nachtessen mit den offiziellen Gästen geladen.

Für die Parlamentarierinnen und Parlamentarier haben die Organisatoren zudem jeden Morgen vor den Sitzungen ein fakultatives Sportprogramm zusammengestellt. Auch am Dienstagabend, 16. Juni, stehen Aktivitäten im Freien auf dem Programm. Angeboten werden Wanderungen ins Val di Campo oder von Poschiavo nach Miralago, eine Bike-Tour sowie ein Fussballspiel zwischen den Vertretern des Grossen Rates und den Veteranen von Valposchiavo Calcio.

Reich befrachtete Traktandenliste

An der Session ''extra muros" in Poschiavo erwarten die Grossrätinnen und Grossräte aber nicht nur kulturelle, sportliche und kulinarische Genüsse, sondern auch eine reich befrachtete Traktandenliste. Unter anderem steht die Fortsetzung der Beratung der Neugestaltung des Finanzausgleichs und der Aufgabenteilung zwischen Kanton und Gemeinden (Bündner NFA) auf dem Programm. Zu den weiteren Geschäften, die traktandiert sind, gehören die Staatsrechnung 2008, die Teilrevision des Steuergesetzes, die Bauliche Sanierung der Kantonsschule Cleric Chur sowie die Botschaft über die Produktgruppenstruktur und Wirkungen GRiforma, 3. Etappe. Die Sitzungen des Parlaments sind wie in Chur öffentlich und Interessierte können diese von einer Zuschauertribüne aus verfolgen.

Die Durchführung der Landsession wurde im vergangenen Jahr öffentlich zur Bewerbung ausgeschrieben. Bereits im Februar 2007 hatte der Grosse Rat einem Antrag auf Direktbeschluss betreffend den Grossen Rat extra muros mit grossem Mehr zugestimmt. Insbesondere die Tatsache, dass in der Vergangenheit bei der Rennovation des Grossratsgebäudes in Chur Landsessionen bereits in Disentis, Davos und Landquart stattgefunden haben, jedoch keine in Italienischbünden, haben die Präsidentenkonferenz dazu bewogen, dem Grossen Rat die Durchführung der Junisession 2009 in der Gemeinde Poschiavo vorzuschlagen. Die Mehrkosten für die Durchführung der Auswärtssession bewegen sich im Rahmen des vom Grossen Rat beschlossenen Budgets und werden auf rund 120`000 Franken geschätzt.

Gremium: Standeskanzlei Graubünden

Quelle: dt Standeskanzlei Graubünden

04.06.2009
Il zercladur fa il cussegl grond ina sessiun "extra muros" a Puschlav

Dals 15 fin ils 18 da zercladur 2009 fa il cussegl grond ina sessiun en la regiun a Puschlav. Questa sessiun "extra muros" vegn actualmain preparada cun plaina forza. L'emprima sessiun en il Grischun talian stat sut il motto "Incontro - Inscunter - Begegnung".

Sin proposta da la conferenza da las presidentas e dals presidents aveva il parlament tschernì il zercladur 2008 Puschlav sco lieu da sessiun. Igl è quai l'emprima sessiun "extra muros" dal parlament chantunal en il Grischun talian. En il passà han gia gì lieu sessiuns d'ordaifer a Mustér, a Tavau ed a Landquart.

La sessiun en la regiun a Puschlav dura quatter dis, e quai da glindesdi, ils 15 da zercladur, fin gievgia, ils 18 da zercladur. I vegn sa radunà en la chasa da scola Santa Maria a Puschlav. Il secretariat dal cussegl grond da la chanzlia chantunala è vegnì incumbensà cun l'organisaziun da questa sessiun. Actualmain vegn ella preparada cun plaina forza. Il comité d'organisaziun da la vischnanca da Puschlav procura per l'alloschament da las commembras e dals commembers dal parlament e per il program accumpagnant spezial durant questa sessiun. Ultra da quai sto vegnir installada l'infrastructura tecnica ch'è necessaria al lieu.

Program accumpagnant multifar

Las deputadas ed ils deputads duain survegnir a Puschlav la pussaivladad d'emprender d'enconuscher pli bain la populaziun. Il motto da la sessiun "extra muros" è "Incontro - Inscunter - Begegnung". Latiers ha la vischnanca da Puschlav arranschà in program accumpagnant cultural, sportiv e culinaric interessant e multifar. Il viadi da las deputadas e dals deputads a Puschlav duai gia esser spezial. Igl è planisà ch'ellas e ch'els viageschan glindesdi, ils 15 da zercladur, cun in tren spezial da la viafier retica da Puntraschigna a Puschlav. A las 13.00 è previs il bainvegni uffizial tras represchentantas e tras represchentants da la vischnanca a la staziun da Puschlav. Suenter ina spassegiada a la chasa da scola Santa Maria cumenza la sessiun a las 14.30 cun in pled dal president dal cussegl grond.

La mesemna avantmezdi, ils 17 da zercladur, sa preschentan las quatter regiuns dal Grischun talian (Bregaglia, Calanca, Mesauc e Puschlav) al parlament en la sala da la sessiun. La mesemna vers saira è previs in program accumpagnant uffizial cun visitas culturalas ed economicas per las deputadas e per ils deputads. Eleger pon ellas ed els tranter ina visita da la Rezia energia ed ina visita da Puschlav e da la Casa Console. La saira, a partir da las 19.00, ha lieu in apero cun giasts envidads sco er cun las deputadas e cun ils deputads sin l'areal da scola a Puschlav. Suenter vegnan las deputadas ed ils deputads envidads a la tschaina ensemen cun ils giasts uffizials.

Ultra da quai han las organisaturas ed ils organisaturs arranschà in program da sport facultativ per las deputadas e per ils deputads, e quai mintga damaun avant las sesidas. Er il mardi saira, ils 16 da zercladur, han lieu activitads sut tschiel avert. I vegnan fatgas gitas en la Val di Campo u da Puschlav a Miralago, ina tura cun velo da muntogna. Plinavant ha lieu in gieu da ballape tranter ils represchentants dal cussegl grond ed ils veterans da Valposchiavo Calcio.

La glista da tractandas è lunga

A la sessiun "extra muros" a Puschlav na spetgan las deputadas ed ils deputads betg mo daletgs culturals, sportivs e culinarics, mabain er ina glista da tractandas fitg lunga. Tranter auter èsi previs da cuntinuar a deliberar la nova concepziun da la gulivaziun da finanzas e da la repartiziun da las incumbensas tranter il chantun e las vischnancas (NGF grischuna). Tractandadas vegnan ultra da quai er las suandantas fatschentas: il quint dal chantun 2008, la revisiun parziala da la lescha da taglia, la sanaziun da la scola chantunala Cleric a Cuira sco er la missiva davart la structura da las gruppas da products e davart ils effects da GRiforma (3. etappa). Las sesidas dal parlament èn publicas sco a Cuira. Las persunas interessadas pon persequitar quellas davent da las tribunas publicas.

L'onn passà è l'organisaziun da la sessiun en la regiun vegnida publitgada uffizialmain per chattar candidaturas. Gia il favrer 2007 aveva il cussegl grond acceptà cun gronda maioritad ina proposta da prender in conclus direct concernent il cussegl grond "extra muros". En spezial il fatg che sessiuns en la regiun han gia gì lieu - en cas da renovaziuns da l'edifizi dal cussegl grond a Cuira - en il passà a Mustér, a Tavau ed a Landquart, dentant anc mai en il Grischun talian, ha incità la conferenza da las presidentas e dals presidents da proponer al cussegl grond da far la sessiun da zercladur 2009 a Puschlav. Ils custs supplementars per la realisaziun da la sessiun "extra muros" sa chattan en il rom dal preventiv concludì dal cussegl grond e vegnan stimads a ca. 120'000 francs.

Gremi: chanzlia chantunala dal Grischun

Funtauna: rg chanzlia chantunala dal Grischun

04.06.2009